Liturgikus események, programok

**A hét ünnepei:**

**Kedd**: Szent Januárius püspök, vértanú

**Szerda**: Szent Koreai vértanúk

**Csütörtök**: Szent Máté evangélista

**Szombat**: Pietrelcinai Szent Pió

**Eseménynaptár**

09.17. 8.00-12.00 Ruhaosztás

09.18. 17.00 Felősök csoportja

09.18. 18.30 Ifi falka találkozó

09.19. 10.00 Baba-mama kör

09.21. Virrasztás

09.24 19.15. Zenés áhítat

09.25. 17.00 Elsőáldozók csoportja

09.25. 19.30 Idősebb házasok csoportja

09.26. 10.00 Baba-mama kör

09.28. 19.00 Biblia kör

09.28 Virrasztás

**Szentmisék, liturgikus templomi események**

**Vasárnap:** 8.45. + Károly és Péter

10.00 + Terézia, Tamás, Veronika

18.30 + szülők, nagyszülők

**Hétfő:** 7.00 + Márta néni

**Kedd**: 18.30 élő és + családtagok

**Szerda:**  7.00 nem lesz szentmise

**Csütörtök:** 18.30 + Édesanya

**Péntek**: 18.30 Igeliturgia

**Szombat:**  18.30 + Béla

**Temetés:** 09.21. 15.00 Templom / Andók Jenőné

Hirdetések

A templombővítésre 09.14-ig **5.358.000,- Ft** érkezett.

**Hálásan köszönöm az eddigi nagylelkű adományokat!**

Kérem a hívek további segítséget!

+++++

Hétfőn 17 órakor a felsősöket – akik már voltak elsőáldozók – várom. 18.30-kor Ifi falka találkozó, az *egyetemista korosztályt* hívom.

+++++

**Szerdán nem lesz szentmise. Pénteken 18.30-kor igeliturgiát tartunk.**

+++++

A **Virrasztók köre** folytatja imádságos szolgálatát. **Csütörtökönként 22 óráig** van lehetőség bekapcsolódni az imádságba.

+++++

Az **egyházi hozzájárulás (adó) címén augusztus végéig** a tavaly befizetett összeg 81%-a futott be. Köszönöm azoknak, akik újonnan léptek be az adófizetők körébe, vagy növelték a felajánlott összeget!

Az eddig beérkezett perselypénz a 2022-es összeg 66%-a.

Hálásan köszönöm az eddigi adományokat, kérem a jövőbeni támogatásokat!

+++++

Az urnatemető bejáratának kiépítése miatt **a főbejárat lezárásra** került, előre láthatóan **október 20-ig.** Kérem a Testvérek megértését!

++++++

**Szeptember 24-én vasárnap este 19 óra 15 perckor** **zenés áhítatot** tartunk az Ars Sacra fesztivál keretében. Templomunk vendége Barta Gergely Erkel Ferenc díjas zeneszerző, aki Mária antifónákra és communio tételekre írt orgona darabjait fogja előadni. A darabok előtt a gregorián tételek elektronikus, improvizatív formában fognak elhangozni.

++++++

Eper és vanília fagyi van a hittan termi fagyasztóban. Fogyasszátok egészséggel!

Gondolatok a mai naphoz

**Megbocsátás – Isten irgalmának megvalósulása életünkben**

Az elmúlt vasárnap hívó szavai voltak az Isten irgalmassága és a felelősség a másik emberért. A mai evangélium tulajdonképpen folytatása lehet ennek a témának. Hányszor is kell megbocsátanom? Hogyan állok a megbocsátással?

Minden emberi kapcsolatban jelen van a megbántás. Legtöbbször szinte észre sem vesszük. Máskor van benne némi tudatosság. Ezek sebet ejtenek a lelkünkön. Erre a gyógyír a bocsánatkérés és a megbocsátás.

Ugyanakkor azt is látjuk, hogy a megbocsátás alapja Isten irgalmas szeretete. Ma azért nehéz beszélni a megbocsátásról, mert Istent sokan nem ismerik, nem fogadják el.

A megbocsátás – hasonlóan a szeretethez – végső soron döntés a másik mellett. Fontosabbnak tartom a kapcsolatot, mint a sebet, amit a megbántás okozott. A kiengesztelődés, amely követheti a megbocsátást, már a két ember közös lépése. Mindennek gyógyító ereje van. Persze fel kell fedezni, ki kell alakítani a gyakorlatát.

Isten újra és újra kegyelmi erőt ad a megbocsátáshoz, amikor megtapasztalom irgalmát. Ebből fakad a képességem, hogy a megbocsátás embere, hírvivője legyek.

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): 11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Évközi 24. vasárnap 2023. szeptember 17.

A képen vázlat, rajz, Vonalas grafika, illusztráció látható

Automatikusan generált leírás

Adj békét, Urunk, nekünk, akik benned bizakodunk, (…) hallgasd meg szolgád és néped könyörgését!

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány Sir 27,30-28,7 Bocsáss meg a másik embernek, ha vétett, imádkozzál és neked is megbocsátják vétkedet!

Szentlecke: Róm 14,7-9

Akár élünk, akár meghalunk, az úréi vagyunk.

Evangélium: Mt 18,21-35

Mennyei Atyám is így tesz, ha meg nem bocsátotok egymásnak.